
                                               המשרד לפיתוח הנגב והגליל
אגף בכיר תכנון מדיניות
‏יום חמישי 10 אפריל 2014
‏י' ניסן תשע"ד
לכבוד
הגב' אלינור שגן
בקשת מידע 
בהתאם לבקשתך, ועל פי חוק חופש המידע, להלן תשובת המשרדים.
1. המשרד לפיתוח הנגב והגליל והמשרד לשיתוף פעולה אזורי אינם מבצעים ולא ביצעו עסקאות במקרקעין.
2. לגבי עסקאות טובין, כפי שאנמק, אין באפשרות המשרד להיענות לבקשה במתכונת הנוכחית שלה ללא צמצום משמעותי של הבקשה או התמקדות בנקודת זמן ספציפית או בנושא ספציפי.
· המשרדים ביצעו במהלך שנת 2013 מאות הזמנות טובין. מדובר בהזמנות של ציוד משרדי, מחשבים, כיבוד, חניות ומוצרים רבים נוספים. 
· ישנן הזמנות והסכמים מול ספקים המחייבים ומצריכים פנייה אליהם בבקשה לחשוף את המידע מסיבות של סודות מסחריים, תחרות מול ספקים מתחרים וכדומה. מאחר ומדובר בעשרות ספקים שונים, הפנייה אליהם תימשך זמן רב, וניתן לשער שחלקם יסרבו להיענות לבקשה.
· הזמנות והסכמים יכולים לכלול מספר חשבוניות. למעשה, המשרד מקבל ומשלם מדי שנה מאות חשבוניות ודרישות תשלום. כל חשבונית ודרישת תשלום מתויקת בנפרד תחת תיק הספק הרלוונטי. הוצאת מאות התיקים וצילום מאות או אלפי חשבוניות ודרישות תשלום תימשך זמן רב, ואינה ריאלית.
· במשרדים מועסקת עובדת אחת בלבד שזהו תפקידה להכין הזמנות חדשות ולשלם לספקים עבור הזמנות קיימות. היא העובדת היחידה המוסמכת ובעלת הידע להיענות לבקשה במתכונתה הנוכחית. במתכונת הנוכחית יידרשו מאות שעות עבודה מהעובדת על מנת להיענות לבקשה. המשמעות היא הסטת העובדת מתפקידה ופגיעה בפעילות ובתפקוד המשרדים. המשרדים לא יכולים לאפשר להסיט את העובדת מתפקידה כי המשמעות היא עצירת תשלומים לספקים ואי הוצאת הזמנות חדשות הנדרשות לשם תפקוד המשרדים.
· עלות בקשה זו צפויה להיות אלפי ₪ אותם תידרשי לשלם, ואת נדרשת להוציא התחייבות למשרד כי תעמדי בהוצאה זו במלואה. 
3. ככל שתפני בשנית בבקשה לקבלת מידע לגבי שירות או מוצר ספציפיים, או פרק זמן ספציפי מוגדר, ללא העתקי קבלות, בקשתך תיבחן בשנית. גם במידה ותודיעי כי הנך מוכנה להעמיד התחייבות לשלם למשרד אלפי ₪ בגין הבקשה המבוקשת, בקשתך תיבחן בשנית.
בברכה,
דרור סורוקה

